ตลาดหุ้นเอเชียสดใส ขานรับตัวเลขเศรษฐกิจสหรัฐโต-ผลประกอบการบจ.แข็งแกร่ง
ตลาดหุ้นเอเชียสดใส ขานรับตัวเลขเศรษฐกิจสหรัฐโต-ผลประกอบการบจ.แข็งแกร่ง
24 เม.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดบวกเมื่อคืน ขณะที่ดัชนี S&amp;P500 และ Nasdaq ต่างปิดที่ระดับสูงสุดเป็นประวัติการณ์ ขานรับผลประกอบการที่แข็งแกร่งของบริษัทจดทะเบียน รวมถึงทวิตเตอร์ และโคคา โคลา นอกจากนี้ ตลาดยังได้รับแรงหนุนจากรายงานยอดขายบ้านใหม่ของสหรัฐที่พุ่งขึ้นแตะระดับสูงสุดในรอบกว่า 1 ปี
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,356.83 จุด เพิ่มขึ้น 97.09 จุด, +0.44%
ดัชนี SSE Composite ตลาดหุ้นจีนเปิดวันนี้ที่ 3,203.56 จุด เพิ่มขึ้น 4.97 จุด, +0.16%
ดัชนี HSI ตลาดหุ้นฮ่องกงเปิดวันนี้ที่ 30,112.19 จุด เพิ่มขึ้น 148.95 จุด, +0.50%
ดัชนี TAIEX ตลาดหุ้นไต้หวันเปิดวันนี้ที่ 11,054.02 จุด เพิ่มขึ้น 28.34 จุด, +0.26%
ดัชนี KOSPI ตลาดหุ้นเกาหลีใต้เปิดวันนี้ที่ 2,229.75 จุด เพิ่มขึ้น 9.24 จุด, +0.42%
ดัชนี FTSE STI ตลาดหุ้นสิงคโปร์เปิดวันนี้ที่ 3,359.13 จุด เพิ่มขึ้น 5.66 จุด, +0.17%
ดัชนี FBMKLCI ตลาดหุ้นมาเลเซียเปิดวันนี้ที่ 1,633.70 จุด เพิ่มขึ้น 6.26 จุด, +0.38%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,799.06 จุด ลดลง 19.87 จุด, -0.25%
ด้านกระทรวงพาณิชย์สหรัฐรายงานว่า ยอดขายบ้านใหม่เพิ่มขึ้น 4.5% ในเดือนมี.ค. เมื่อเทียบรายเดือน สู่ระดับ 692,000 ยูนิต ซึ่งเป็นระดับสูงสุดนับตั้งแต่เดือนพ.ย.2560 จากระดับ 662,000 ยูนิตในเดือนก.พ. และเป็นการปรับตัวขึ้นติดต่อกันเป็นเดือนที่ 3 โดยได้รับแรงหนุนจากการลดลงของอัตราดอกเบี้ยเงินกู้จำนองและราคาบ้าน
นอกจากนี้ นักลงทุนยังรอดูข้อมูลเศรษฐกิจด้านอื่นๆของสหรัฐที่มีกำหนดเปิดเผยในสัปดาห์นี้ ได้แก่ จำนวนผู้ขอรับสวัสดิการว่างงานรายสัปดาห์, ยอดสั่งซื้อสินค้าคงทนเดือนมี.ค., ยอดสั่งซื้อสินค้าคงทนเดือนมี.ค., ผลิตภัณฑ์มวลรวมภายในประเทศ (GDP) ไตรมาส 1/2562 และดัชนีความเชื่อมั่นผู้บริโภคเดือนเม.ย.จากมหาวิทยาลัยมิชิแกน